**SuperTed** (tunnetaan myös nimellä **Supernalle** sekä MTV:n 1980-luvun televisioesityksessä **Teräsnalle**) on brittiläisen Siriol Productionsin 36-osainen vuosina 1982–1986 piirrossarja. Sarja perustuu walesilaisen kirjailija ja animaattori Mike Youngin luomaan samannimiseen supersankarihahmoon. 

Alun perin Young loi sarjan tarinoita SuperTedistä pojallensa häntä voittamaan pimeänpelkonsa, ja näin SuperTedistä tuli suosittu kirjasarja.

Juoni
-----

SuperTedin tarina alkaa lelutehtaasta, jossa hänet poistetaan tuotantolinjalta viallisena. Avaruudesta saapuu pilkukas avaruusoliko nimeltä Pilkkumies (Spotty), joka pelastaa SuperTedin kellarista, ja herättää hänet henkiin "kosmisella pölyllä". Hän vie hänet taikapilvelle Luontoäidin luo, joka antaa tälle supervoimia: kyvyn lentää sekä yli-inhimmilliset voimat ja kestävyyden. SuperTed ottaa voimansa käyttöön kuiskaamalla hiljaa itselleen taikasanan. SuperTedin pääantagonisti on Texas-Pete, ja hänen apurinsa Bulk (1990-luvun suomalaisessa jälkiäänityksessä Masa) ja Skeleton.

Jatkosarja
----------

Myöhemmin Disney-yhtiö osti oikeudet sarjaan ja Hanna-Barbera teki siihen 13 uutta jaksoa vuonna 1989 nimellä *The Further Adventures of SuperTed*. Suomen televisiossa sarja esitettiin MTV3-kanavalla vuosina 1996-1997 esitetyn alkuperäisen SuperTed-sarjan jälkeen samassa ohjelmakokonaisuudessa. Suomen Kunnallispalvelu julkaisi sarjan jaksoja muutamalla VHS-kasetilla 1990-luvulla. VHS-kasettijulkaisuissa suomenkielisessä jälkiäänityksessä ääninäytteli Helge Herala.

Sarja Suomessa
--------------

Suomen televisiossa sarja esitettiin ensimmäisen kerran alkuperäiskielellä ja suomenkielisellä tekstityksellä että osittain suomenkielisellä jälkiäänityksellä Raila Hämäläisen kertomana MTV:n *Pätkis*-ohjelmassa 1980-luvulla, jolloin sarja esitettin nimellä Teräsnalle. Sarjan ensiesityksen aikaan markkinoilla oli Pauligin valmistama *SuperTed*-mehujää sekä jäätelö. Sarja esitettiin uusintana MTV3-kanavalla vuosina 1996–1997. Tällä uusintakierroksella noin 25 minuutin ohjelmakokonaisuuteen oli sisälletty kaksi tai kolme alkuperäistä jaksoa. Lisäksi uusintana esitettyyn sarjaan oli tehty uusi suomenkielinen jälkiäänitys. Samaan ohjelmakokonaisuuteen oli sisälletty myös vuonna 1989 valmistuneen jatkosarjan *The Further Adventures of SuperTed* jaksot.

Ääninäyttelijät
---------------

### Alkuperäinen jälkiäänitys

|  |  |  |
| --- | --- | --- |
|  Derek Griffiths  | … |  Supernalle
  |
|  Jon Pertwee  | … |  Pilkkumies
  |
|  Victor Spinetti  | … |  Texas-Pete
  |
|  Melvyn Hayes  | … |  Skeleton
  |
|  Roy Kinnear  | … |  Bulk
  |
|  Peter Hawkins  | … |  Narrator
  |

### Suomenkieliset ääninäyttelijät (1990-luvulla tehty jälkiäänitys)

|  |  |  |
| --- | --- | --- |
|  Christian Lönegren  | … |  SuperTed, Pilkkumies
  |
|  Pepe Laaksonen  | … |  Texas-Pete
  |
|  Kari Tamminen  | … |  Masa
  |
|  Jape Kantola  | … |  Skeleton
  |

Lähteet
-------

1. ↑  Price, Karen: SuperTed creator returns to Wales *walesonline.co.uk*.  29.3.2006. Viitattu 12.7.2023. (englanniksi)
2. ↑  Mike Young, Co-Founder, Producer & Partner, Mike Young ProductionsArkistoitu kopio (arkistoitu sivu) *mikeyoungproductions.com*.  Arkistoitu 7.9.2012. Viitattu 12.7.2023. (englanniksi)
3. ↑  The Further Adventures Of SuperTed (1989) *videospace.fi*. Viitattu 12.7.2023.
4. ↑  Supernalle (1989) *fixgalleria.net*. Viitattu 12.7.2023.
5. ↑  Supernalle: Viidakkoretki (1989) *fixgalleria.net*. Viitattu 12.7.2023.
6. ↑  Kuvat: Piparnakkeli, Superted, Topsy, Waikiki – muistatko vielä nämä legendaariset tuotteet? *MTV Uutiset*.  18.3.2017. Viitattu 12.7.2023.
7. ↑  Skannattu kuva Pauligin SuperTed -tuotteen mainoksesta (1985) (jpg) *2.bp.blogspot.com*. Viitattu 12.7.2023.
8. ↑  Hakusana "SuperTed" Helsingin Sanomien arkistohaussa (Tilaajille) *Helsingin Sanomat*. Viitattu 12.7.2023.